**Η λογιστική μπορεί να ορισθεί ως η διαδικασία αναγνώρισης, επιμέτρησης και παρουσίασης οικονομικών πληροφοριών, οι οποίες αναφέρονται σε οικονομικές μονάδες, που επιτρέπει στους χρήστες αυτών των πληροφοριών να λάβουν ορθές οικονομικές αποφάσεις.**

**Κατηγορίες οικονομικών μονάδων**

Οικονομική μονάδα είναι κάθε οργανωμένος συνδυασμός παραγωγικών συντελεστών ο οποίος στοχεύει στην παραγωγή αγαθών ή παροχή υπηρεσιών.

Οι οικονομικές μονάδες διακρίνονται σε κερδοσκοπικές (επιχειρήσεις) και μη κερδοσκοπικές.

**Η δημιουργία της λογιστικής πληροφορίας**

Για τη δημιουργία της λογιστικής πληροφορίας ακολουθούνται τρία βασικά βήματα:

1. Καταχώρηση της οικονομικής δραστηριότητας

2. Ταξινόμηση των οικονομικών στοιχείων

3. Σύνοψη των οικονομικών στοιχείων

Η λογιστική πληροφορία η οποία θα προκύψει από την παραπάνω διαδικασία θα πρέπει να παρουσιαστεί στους ενδιαφερομένους. Στη συνέχεια οι χρήστες της λογιστικής πληροφορίας θα αναλύσουν και θα ερμηνεύσουν την παρεχόμενη πληροφορία προκειμένου να λάβουν μια οικονομική απόφαση.

**Χρήστες λογιστικών πληροφοριών που αφορούν σε επιχειρήσεις**

Σε γενικές γραμμές οι χρήστες των πληροφοριών που παρέχει η λογιστική μπορεί να διαχωριστούν στις παρακάτω κατηγορίες:

Α. χρήστες που βρίσκονται εντός τις οικονομικής μονάδος, δηλ. η διοίκηση της μονάδος.

Β. χρήστες που βρίσκονται εκτός της οικονομικής μονάδος

*Διοίκηση της επιχείρησης*

Με τον όρο **διοίκηση της επιχείρησης** αναφερόμαστε στα φυσικά πρόσωπα τα οποία βρίσκονται εντός της επιχείρησης και έχουν την ευθύνη λειτουργίας της, καθώς και της επίτευξης των επιχειρηματικών στόχων.

*Χρήστες που βρίσκονται εκτός της οικονομικής μονάδος*

* **Ιδιοκτήτες της επιχείρησης,**
* **Πιστωτές και προμηθευτές της επιχείρησης.**
* **Πιθανοί ιδιοκτήτες**, **πιστωτές** και **προμηθευτές**
* **Το προσωπικό της επιχείρησης και οι συνδικαλιστικές οργανώσεις**
* **Οι φορολογικές αρχές**
* **Οι πελάτες της επιχείρησης**
* **Οι** **εποπτικές αρχές**

Άλλοι χρήστες που έχουν έμμεσο ενδιαφέρον για την επιχείρηση και χρησιμοποιούν τις λογιστικές πληροφορίες είναι: οικονομικοί αναλυτές και σύμβουλοι, χρηματιστήρια, επιμελητήρια, εμπορικές και εργατικές ενώσεις κ.λπ.

**Κλάδοι της λογιστικής**

Η **χρηματοοικονομική λογιστική** καλύπτει τις ανάγκες **κυρίως των εξωτερικών χρηστών** των λογιστικών πληροφοριών. Η χρηματοοικονομική λογιστική ενδιαφέρεται πρωτίστως για τις πληροφοριακές ανάγκες των φορέων που χρηματοδοτούν την επιχείρηση, δηλαδή τους επενδυτές (τωρινούς και μελλοντικούς) και τους πιστωτές (τωρινούς και μελλοντικούς).

Βασικά χαρακτηριστικά της Χρηματοοικονομικής Λογιστικής:

1. συγκέντρωση του ενδιαφέροντος στην ενημέρωση των τρίτων.
2. εξάρτηση από νομοθετικές ρυθμίσεις, λόγω α) της ανάγκης ικανοποίησης πληροφοριακών αναγκών κρατικών φορέων και κυρίως φορολογικών αρχών, β) της προσπάθειας κατοχύρωσης των συμφερόντων των τρίτων που ενδιαφέρονται για τις οικονομικές μονάδες, αλλά δεν έχουν την δυνατότητα να ελέγχουν την ακριβείς των λογιστικών στοιχείων, και είναι δυνατόν παραπλανηθούν ή να εξαπατηθούν από λογιστικούς χειρισμούς
3. υπαγωγή των λογιστικών διαδικασιών σε λογιστικούς κανόνες

Η χρηματοοικονομική λογιστική παρουσιάζει τις σχετικές πληροφορίες στους ενδιαφερόμενους μέσω δημοσιευμένων λογιστικών καταστάσεων οι οποίες καλούνται **οικονομικές ή χρηματοοικονομικές καταστάσεις**. Οι χρηματοοικονομικές καταστάσεις που πρέπει να καταρτίζουν οι επιχειρήσεις περιλαμβάνουν:

* **Ισολογισμός ή Κατάσταση Οικονομικής Θέσης**
* **Κατάσταση (Συνολικών) Αποτελεσμάτων Χρήσεως**
* **Κατάσταση των Μεταβολών των Ιδίων Κεφαλαίων**
* **Κατάσταση Ταμειακών Ροών**
* **Λογιστικές Πολιτικές και Επεξηγηματικές Σημειώσεις**

Την κύρια ευθύνη για τη κατάρτιση και το περιεχόμενο των χρηματοοικονομικών καταστάσεων την έχει η διοίκηση της επιχείρησης. Οι χρηματοοικονομικές καταστάσεις πρέπει να ελέγχονται από ανεξαρτήτους ελεγκτές οι οποίοι καλούνται «ορκωτοί ελεγκτές». Καθήκον των ελεγκτών είναι να εκφράσουν γνώμη σχετικά το αν οι οικονομικές καταστάσεις της επιχείρησης παρουσιάζουν πιστά την οικονομική κατάσταση και την επίδοση της.

**Ελεγκτική** είναι ο κλάδος που ασχολείται με το σύνολο των διαδικασιών ελέγχου που στοχεύουν στην αποφυγή και αποκάλυψη λαθών και ατασθαλιών.

Για την παροχή πληροφοριών προς τη διοίκηση της επιχείρησης έχει αναπτυχθεί ο κλάδος της **διοικητική λογιστικής**. Οι λογιστικές πληροφορίες οι οποίες απευθύνονται ειδικά στη διοίκηση της επιχείρησης συνήθως παρέχονται σε αυτή μέσω εκθέσεων/καταστάσεων οι οποίες προορίζονται για αποκλειστικά εσωτερική χρήση και όχι προς δημοσίευση.

Άλλοι βασικοί κλάδοι της λογιστικής είναι οι:

* **Φορολογική Λογιστική**

Ο κλάδος αυτός ασχολείται με την μελέτη της φορολογικής νομοθεσίας καθώς και με τις επιπτώσεις των διατάξεων της φορολογικής νομοθεσίας στην οικονομική κατάσταση και επίδοση των επιχειρήσεων.

* **Κοστολόγηση**

Ο κλάδος αυτός ασχολείται με τη συλλογή, ταξινόμηση και επεξεργασία των αναγκαίων στοιχείων για τον προσδιορισμό και απολογιστικό έλεγχο του κόστους παραγωγής των προϊόντων ή του κόστους παροχής υπηρεσιών.

* **Ανάλυση Χρηματοοικονομικών Καταστάσεων.**

Ο κλάδος αυτός ασχολείται με μελέτη των χρηματοοικονομικών καταστάσεων των επιχειρήσεων, καθώς έχει σκοπό να εκτιμήσει την οικονομική κατάσταση και επίδοση τους.

* **Λογιστική Δημοσίου Τομέα**

Ασχολείται με τη εξέταση λογιστικών ζητημάτων που αφορούν την οικονομική διαχείριση φορέων του δημοσίου (κεντρική κυβέρνηση, οργανισμοί τοπικής αυτοδιοίκησης, νομικών προσώπων δημοσίου δίκαιου).

**Θεμελιώδεις αρχές της χρηματοοικονομικής λογιστικής**

* Αρχή της νομισματικής μονάδας
* Αρχή της επιχειρηματικής οντότητας
* Αρχή της συνεχούς δραστηριότητας
* Αρχή της περιοδικότητας
* Αρχή του κόστους
* Αρχή της σημαντικότητας των λογιστικών πληροφοριών.
* Αρχή της αναγνώρισης των εσόδων,
* Αρχή της συσχέτισης των εσόδων με τα έξοδα
* Αρχή της αυτοτέλειας των λογιστικών χρήσεων

**Αρχή του νομισματικής μονάδας**

Η νομισματική μονάδα (χρήμα) αποτελεί τον κοινό παρονομαστή ολόκληρης της λογιστικής διαδικασίας. Η χρησιμοποίηση του χρήματος ως μονάδα μέτρησης σε όλο το εύρος της λογιστικής διαδικασίας εξηγείται από το γεγονός ότι το χρήμα μπορεί να αποτελέσει τον κοινό παρονομαστή μέτρησης της αξίας ανόμοιων οικονομικών αγαθών. Επιπλέον, το χρήμα αποτελεί κοινώς αποδεκτό μέσο ανταλλαγής αγαθών και μέτρησης της οικονομικής δραστηριότητας καθώς και εξοφλήσεως υποχρεώσεων.

**Αρχή της επιχειρηματικής οντότητας**

Στα πλαίσια της χρηματοοικονομικής λογιστικής θεωρούμε ότι οι επιχειρήσεις ανεξάρτητα από τη νομική μορφή από την οποία περιβάλλονται (π.χ. ΟΕ, ΕΕ, ΙΚΕ, ΕΠΕ, ΑΕ κ.α.) είναι οικονομικές οντότητες ανεξάρτητες από τον ιδιόκτητη ή τους ιδιοκτήτες τους. Κάθε επιχείρηση διεξάγει τις δικές της συναλλαγές, έχει τη δική της περιουσία και τις δικές της υποχρεώσεις έναντι τρίτων, συμπεριλαμβανομένων και των ιδιοκτητών της. Οι ιδιοκτήτες της εκάστοτε επιχείρησης θεωρούνται τρίτοι προς αυτήν παρά το γεγονός ότι την ιδρύσαν και ασκούν την διοίκηση της (είτε άμεσα, είτε δια αντιπρόσωπων).

**Αρχή της συνεχούς δραστηριότητας**

Σύμφωνα με αυτή την αρχή θεωρείται ότι η επιχείρηση θα συνεχίσει την δραστηριότητα της για ένα απροσδιόριστο χρονικό διάστημα και δεν αναμένεται η ρευστοποίηση αυτής στο άμεσο μέλλον. Τονίζεται ότι η αρχή της συνεχούς δραστηριότητας δεν σημαίνει ότι η επιχείρηση θα είναι διαρκώς κερδοφόρα, αλλά ότι θα συνεχίσει να λειτουργεί.

**Αρχή της περιοδικότητας**

Η ζωή της επιχείρησης διαιρείται σε ίδιες χρονικές περιόδους οι οποίες καλούνται λογιστικές χρήσεις. Η αρχή της περιοδικότητας επιβάλλει στο τέλος της κάθε περιόδου να προσδιορίζεται το αποτέλεσμα της δραστηριότητας της επιχείρησης στη διάρκεια της περιόδου, όπως επίσης και η οικονομική κατάστασή της στο τέλος αυτής. Οι χρήσεις πρέπει να καταλαμβάνουν ίσες και συνεχείς χρονικές περιόδους. Στις περισσότερες περιπτώσεις η λογιστική χρήση έχει διάρκεια δώδεκα μηνών. Στην πράξη ταυτίζεται με το ημερολογιακό έτος, δηλαδή η λογιστική χρήση ξεκινά την 1 Ιανουαρίου κάθε έτους και λήγει την 31 Δεκεμβρίου του ιδίου έτους. Στο τέλος της λογιστικής χρήσης οι επιχείρησης έχουν την υποχρέωση να καταρτίσουν και να δημοσιεύσουν τις χρηματοοικονομικές τους καταστάσεις.

**Αρχή του κόστους**

Σύμφωνα με την αρχή του κόστους όλα τα οικονομικά στοιχεία μίας επιχείρησης αποτιμώνται κατά την απόκτηση τους στο κόστος κτήσης τους.

Μεταγενέστερα της αρχικής τους αναγνώρισης τα περιουσιακά στοιχεία της επιχείρησης αποτιμώνται είτε στο κόστος τους, είτε στην εύλογη αξία τους. Συνήθως, τα περισσότερα μη νομισματικά στοιχεία μιας επιχείρησης (π.χ. οικόπεδα, κτήρια, μηχανήματα) αποτιμώνται στο κόστος τους και μετά την απόκτηση τους.

Τα νομισματικά στοιχεία της επιχείρησης (για παράδειγμα μετρητά, επενδύσεις σε μετοχές και ομολογίες) αποτιμώνται μετά την αρχική τους αναγνώριση στην εύλογη αξία τους.

**Αρχή της σημαντικότητας**

Η λογιστική πρέπει να παρέχει πληροφορίες οι οποίες είναι σημαντικές για τη λήψη αποφάσεων. Μια πληροφορία θεωρείται ουσιώδης όταν η παράληψη της ή η εσφαλμένη παρουσίασή της θα μπορούσε να παραπλανήσει τους χρήστες της πληροφορίας και να τους οδηγήσει στη λήψη λανθασμένων αποφάσεων.

**Αρχή της συνέπειας των λογιστικών μεθόδων**

Προκειμένου να επιτευχθεί συγκρισιμότητα μεταξύ των λογιστικών μεγεθών διαφορετικών χρήσεων είναι απαραίτητο τα μεγέθη αυτά να προκύπτουν από την εφαρμογή των ίδιων λογιστικών κανόνων και μεθόδων. Σε διαφορετική περίπτωση, οι μεταβολές οι οποίες μπορεί να εμφανίζονται στα οικονομικά μεγέθη πιθανόν να μην οφείλονται σε μεταβολές της δραστηριότητας της επιχείρησης, αλλά αποκλειστικά σε μεταβολές στις λογιστικές μεθόδους..

**Τα ποιοτικά χαρακτηριστικά της λογιστικής πληροφορίας**

Η λογιστική πληροφορία θεωρείται **συναφής** όταν μπορεί να επηρεάσει τις οικονομικές αποφάσεις όσων προτίθενται να τη χρησιμοποιήσουν.

Για να είναι χρήσιμες οι πληροφορίες που παρέχει η λογιστική πρέπει να είναι όσο το δυνατότερο **αξιόπιστες**, δηλαδή να παρουσιάζουν αξιόπιστα τα οικονομικά γεγονότα που απεικονίζουν.

Η αξιοπιστία των λογιστικών πληροφοριών ενισχύεται σημαντικά όταν αυτές χαρακτηρίζονται, στο βαθμό που είναι δυνατόν, από **αντικειμενικότητα**. Πρακτικά αυτό σημαίνει ότι οι λογιστικές μετρήσεις είναι αμερόληπτες και επαληθεύσιμες.

Γίνεται αποδεκτό ότι δεδομένης της αβεβαιότητας που περιβάλλει διάφορα λογιστικά γεγονότα και καταστάσεις, οι εκτιμήσεις και οι κρίσεις που πρέπει να κάνει η επιχείρηση, σχετικά με κάποιο λογιστικό μέγεθος, πρέπει να χαρακτηρίζονται από σύνεση. **Σύνεση** θεωρείται το μέτρο της επιφυλακτικότητας που πρέπει να χαρακτηρίζει τις εκτιμήσεις και κρίσεις της επιχείρησης. Η επιφυλακτικότητα συμβάλλει στο να αποφεύγεται η υπερεκτίμηση και υποεκτίμηση λογιστικών μεγεθών με σκοπό την παρουσίαση μιας ευνοϊκής εικόνας σχετικά με την οικονομική κατάσταση και την οικονομική επίδοση της επιχείρησης.

Οι λογιστικές πληροφορίες πρέπει να παρέχονται **έγκαιρα**.

Επίσης οι λογιστικές πληροφορίες πρέπει να παρέχονται κατά τρόπο που να τις καθιστά **κατανοητές** από τους χρήστες οι οποίοι έχουν βασικές γνώσεις λογιστικής και επιδεικνύουν εύλογη επιμέλεια κατά την εξέταση και ανάλυση αυτών των πληροφοριών.

**Κανονιστικό πλαίσιο της Χρηματοοικονομικής Λογιστικής**

Στην Ελλάδα οι λογιστικοί κανόνες καθορίζονται από τα:

* **Ελληνικά Λογιστικά Πρότυπα (ΕΛΠ)** όπως αυτά ορίζονται στο νομό 4308/2015.
* **Διεθνή Λογιστικά Πρότυπα (ΔΛΠ)** όπως αυτά προσδιορίζονται από το Συμβούλιο των Διεθνών Λογιστικών Προτύπων (International Accounting Standards Board).

Οι επιχειρήσεις οι οποίες είναι εισηγμένες σε οργανωμένες χρηματιστηριακές αγορές (π.χ. στο Χρηματιστήριο Αξιών Αθηνών) είναι υποχρεωμένες να καταρτίζουν τις χρηματοοικονομικές καταστάσεις σύμφωνα με τα ΔΛΠ. Οι επιχειρήσεις οι οποίες δεν είναι εισηγμένες σε χρηματιστηριακές αγορές μπορούν να εφαρμόσουν προαιρετικά τα ΔΛΠ κατά την κατάρτιση των χρηματοοικονομικών τους καταστάσεων. Σε περίπτωση που δεν εφαρμόζουν τα ΔΛΠ, οι επιχειρήσεις είναι υποχρεωμένες να καταρτίζουν τις λογιστικές τους καταστάσεις με βάση τα ΕΛΠ. Επιπρόσθετα, επιμέρους λογιστικές διαδικασίες ρυθμίζονται από διατάξεις της φορολογικής και εμπορικής νομοθεσίας, καθώς και από διατάξεις του Αστικού Κώδικα.

###### Ισολογισμός-Κατάσταση οικονομικής θέσης

Ισολογισμός είναι η λογιστική κατάσταση η οποία εμφανίζει την οικονομική ή αλλιώς τη χρηματοοικονομική κατάσταση μιας οικονομικής μονάδας σε μια δεδομένη χρονική στιγμή.

Μπορούμε να προσδιορίσουμε την οικονομική κατάσταση μιας οικονομικής μονάδας όταν μπορούμε να προσδιορίσουμε: α)τα μέσα δράσης της οικονομικής μονάδας, β)τις υποχρεώσεις προς τους τρίτους, γ)τις υποχρεώσεις προς τους φορείς του κεφαλαίου.

Μέσα δράσης: Υλικά και άυλα οικονομικά αγαθά και απαιτήσεις που μπορούν να χρησιμοποιηθούν από την μονάδα προς επίτευξη των σκοπών της.

**Ενεργητικό**

Ως ενεργητικό ορίζεται το σύνολο των πόρων **οι οποίοι ελέγχονται από την επιχείρηση εξαιτίας γεγονότων του παρελθόντος και από τους οποίους αναμένεται να εισρεύσουν στην επιχείρηση μελλοντικά οικονομικά οφέλη.**

Παραδείγματα στοιχείων ενεργητικού:

-μηχανήματα

-κτήρια

-αποθεματα πρώτων υλων

-απαιτήσεις

-εμπορευματα, προιόντα

-ταμειακά δαιθεσιμα

Υποχρεώσεις προς τους τρίτους: Οφειλές της οικονομικής μονάδας προς τρίτους

Το παθητικό ορίζεται ως οι **παρούσες υποχρεώσεις της επιχείρησης που πρόκυψαν από παρελθούσες συναλλαγές, η τακτοποίηση των οποίων θα προκαλέσει μία εκροή οικονομικών πόρων στους οποίους ενσωματώνονται οικονομικά οφέλη από την οικονομική μονάδα.**

Παραδείγματα στοιχείων παθητικού:

* οφειλές προς προμηθευτές
* οφειλές στις τράπεζες και άλλους πιστωτές από λήψη δανείων
* οφειλές προς το προσωπικό
* συναλλαγματικές και γραμμάτια που οφείλει η επιχείρηση σε τρίτους
* οφειλές από προκαταβολές πελατών

Υποχρεώσεις της οικονομικής μονάδας προς τον φορέα του κεφαλαίου είναι ότι οφείλει η επιχείρηση προς τον φορέα ή ότι δικαιούται να παίρνει από τη μονάδα ο φορέας της. Το σύνολο των υποχρεώσεων της οικονομικής μονάδας προς το φορέα καλείται **Καθαρά Θέση (Ίδια κεφάλαια)**  της οικονομική μονάδας και είναι υποχρέωση αορίστου λήξεως.

Τα ίδια κεφάλαια είναι το υπόλοιπο που απομένει αν από το ενεργητικό της επιχείρησης αφαιρεθούν οι υποχρεώσεις (παθητικό) της.

 Ενεργητικό = Κεφάλαια τα οποία αποκτήθηκαν για την απόκτηση του

Τα κεφάλαια αναλύονται σε ξένα κεφάλαια και ίδια κεφάλαια :

Ενεργητικό = Ξένα κεφάλαια + Ιδία κεφαλαία

**Ενεργητικό = Παθητικό + Καθαρή θέση**

**(βασική λογιστική ισότητα)**

**Ισολογισμός είναι η κατάσταση η οποία εκφράζει τα στοιχεία του ενεργητικού του παθητικού και της καθαρής θέσεως μιας οικονομικής μονάδας σε δεδομένη χρονική στιγμή και σε ενιαίο νόμισμα**.

Ο ισολογισμός πρέπει να εμφανίζει την πραγματική χρηματοοικονομική κατάσταση της λογιστικής μονάδας, δηλαδή να είναι αξιόπιστη, και να επιτρέπει την ευχερή μελέτη της και την εξαγωγή ορθών συμπερασμάτων. Γι΄ αυτό, η νομοθεσία επιβάλει οι ισολογισμοί να χαρακτηρίζονται από: 1) ειλικρίνεια, 2) σαφήνεια, 3) συνέπεια, 4) συγκρισιμότητα. Για να εκπληρώνει ο ισολογισμός τις βασικές αυτές προϋποθέσεις απαιτείται να καταρτίζεται με : α) βάση τις γενικά παραδεκτές λογιστικές αρχές, β) βάση την ισχύουσα νομοθεσία.

## **Εφαρμογή**

Δίνονται τα παρακάτω υπόλοιπα των λογαριασμών της εταιρείας «ΧΤ ΑΕ» την 31/12/2005 και ζητείται να καταρτισθεί ο ισολογισμός της εταιρείας την 31/12/2005

Οικόπεδα 1.000

 Προμηθευτές 880

Μηχανήματα 800

Οχήματα 550

Καταθέσεις όψεως 110

Πελάτες 320

Ενοίκια πληρωτέα 28

Γραμματεία Εισπρακτέα 300

Φόροι πληρωτέοι 16

Δάνεια 450

Μετοχικό κεφάλαιο 3.246

Πρώτες ύλες 180

Εμπορεύματα 200

Έτοιμα προϊόντα 900

Χρεόγραφα 80

Ταμείο 180

|  |  |  |  |  |
| --- | --- | --- | --- | --- |
|  |  |  |  |  |

**ΙΣΟΛΟΓΙΣΜΟΣ «Χ.Τ. Α.Ε.» 31/12/2005**

(οριζόντια διάταξη)

|  |  |  |  |
| --- | --- | --- | --- |
| **ΕΝΕΡΓΗΤΙΚΟ** |  |  | **ΠΑΘΗΤΙΚΟ + ΚΑΘΑΡΑ ΘΕΣΗ**  |
| Οικόπεδα |  | 1.000 | **ΚΑΘΑΡΗ ΘΕΣΗ** |
| Μηχανήματα  |  | 800 |  Κεφάλαιο | 3.246 |
| Οχήματα |  | 550 |  |  |
| Καταθέσεις όψεως  |  | 110 | **ΠΑΘΗΤΙΚΟ** |  |
| Πελάτες |  | 320 | Προμηθευτές | 880 |
| Γραμμ. εισπρακτέα |  | 300 | Ενοίκια πληρωτέα | 28 |
| Πρώτες Υλες |  | 180 | Φόροι Πληρωτέοι  | 16 |
| Έτοιμα προιντα  |  | 900 | Δάνεια  | 450 |
| Χρεωγραφα  |  | 80 |  |  |
| Εμπορεύματα  |  | 200 |  |  |
| Ταμείο |  | 180 |  |  |
| **Σύνολο**  |  | **4.620** | **Σύνολο** | **4.620** |
|  |  |  |  |  |

**ΙΣΟΛΟΓΙΣΜΟΣ «Χ.Τ. Α.Ε.» 31/12/2005**

(Κάθετη διάταξη)

|  |  |  |  |
| --- | --- | --- | --- |
|  |  |  |  |
|  |  |  |  |  |
| **ΕΝΕΡΓΗΤΙΚΟ** |  |  |  |  |
| Οικόπεδα |  | 1.000 |  |  |
| Μηχανήματα  |  | 800 |  |  |
| Οχήματα |  | 550 |  |  |
| Καταθέσεις όψεως  |  | 110 |  |  |
| Πελάτες |  | 320 |  |  |
| Γραμμ. εισπρακτέα |  | 300 |  |  |
| Πρώτες Υλες |  | 180 |  |  |
| Έτοιμα προιντα  |  | 900 |  |  |
| Χρεωγραφα  |  | 80 |  |  |
| Εμπορεύματα  |  | 200 |  |  |
| Ταμείο | 180 |  |  |
| **Σύνολο**  |  | **4.620** |  |  |
|  |  |  |  |  |
| **ΠΑΘΗΤΙΚΟ** |  |  |  |
| Προμηθευτές |  | 880 |  |  |
| Ενοίκια πληρωτέα |  | 28 |  |  |
| Φόροι Πληρωτέοι  | 16 |  |
| Δανεια  |  | 450 |  |  |
|  |  | **1374** |  |  |
|  |  |  |  |  |
| **ΚΑΘΑΡΑ ΘΕΣΗ**  |  |  |  |  |
| Κεφάλαιο  |  | 3.246 |  |  |
|  |  | **4.620** |  |  |

**Δομή και Περιεχόμενο Ισολογισμού**

Ως βάση ταξινόμησης των στοιχείων του ισολογισμού χρησιμοποιείται η ικανότητα της οικονομικής μονάδας να ανταποκριθεί στις υποχρεώσεις της. Τα στοιχεία του ενεργητικού ταξινομούνται με βάση το κριτήριο της ρευστότητας, δηλαδή της δυνατότητας και της ταχύτητας να μετατραπούν σε χρήμα. Τα στοιχεία που παθητικού ταξινομούνται με βάση το κριτήριο του χρόνου ληκτότητας των υποχρεώσεων, δηλαδή του χρόνο μέσα στον οποίο πρέπει να εξοφληθεί.

Τα στοιχεία του ενεργητικού ταξινομούνται στις ακόλουθες κατηγορίες: **Διαθέσιμο ενεργητικό**, τα στοιχεία του ενεργητικού που είτε είναι χρηματικά μέσα, είτε μπορούν να μετατραπούν σε χρήμα αμέσως και ασφαλώς, **Κυκλοφοριακό ενεργητικό**, τα στοιχεία του ενεργητικού που μετατρέπονται άμεσα ή έμμεσα σε χρήμα εντός της επόμενης λογιστικής χρήσης, **Πάγιο ενεργητικό**, τα στοιχεία του ενεργητικού που χρησιμοποιούνται για την επίτευξη των σκοπών της μονάδας για χρονικό διάστημα μεγαλύτερο της λογιστικής χρήσης. Τα στοιχεία του παθητικού ταξινομούνται στις ακόλουθες κατηγορίες: **βραχυπρόθεσμο παθητικό,** υποχρεώσεις που λήγουν εντός της επόμενης χρήσεως, **μακροπρόθεσμο παθητικό**, υποχρεώσεις που λήγουν μετά το τέλος της επόμενης λογιστικής χρήσεως

|  |
| --- |
| **ΚΑΤΑΣΤΑΣΗ ΟΙΚΟΝΟΜΙΚΗΣ ΘΕΣΗΣ ΕΤΑΙΡΕΙΑΣ ΧΧΧ****την 31/12/20Χ1****Ποσά σε μονάδες (ή χιλιάδες αναλόγως) νομίσματος παρουσίασης** |
|  | 20Χ1 | 20Χ0 |
| **ΕΝΕΡΓΗΤΙΚΟ**  |  |  |
| **Πάγιο (μη κυκλοφορούν) ενεργητικό**  |  |  |
| Ασώματες Ακινητοποιήσεις  | Χ | Χ |
| Ενσώματα Ακινητοποιήσεις  | Χ | Χ |
| Χρηματοοικονομικά στοιχεία  | Χ | Χ |
| **Σύνολο Παγίου Ενεργητικού**  | **Χ** | **Χ** |
|  |  |  |
| **Κυκλοφορούν Ενεργητικό**  |  |  |
| Αποθέματα  | Χ | Χ |
| Απαιτήσεις  | Χ | Χ |
| Εμπορικό χαρτοφυλάκιο  | Χ | Χ |
| Διαθέσιμα  | Χ | Χ |
| **Σύνολο κυκλοφορούντος ενεργητικού**  | **Χ** | **Χ** |
| **Γενικό Σύνολο Ενεργητικού**  | **Χ** | **Χ** |
|  |  |  |
| **ΚΑΘΑΡΗ ΘΕΣΗ**  |  |  |
| Κεφάλαιο  | Χ | Χ |
| Αποθεματικά  | Χ | Χ |
| Αποτελέσματα εις νέον  | Χ | Χ |
| **Σύνολο Καθαρής Θέσης**  | **Χ** | **Χ** |
|  |  |  |
| **ΠΑΘΗΤΙΚΟ**  |  |  |
| Μακροπρόθεσμο Παθητικό  | Χ | Χ |
| Βραχυπρόθεσμο Παθητικό  | Χ | Χ |
| **Σύνολο Παθητικού**  | **Χ** | **Χ** |
| **Γενικό Σύνολο Παθητικού και Καθαρής Θέσης**  | **Χ** | **Χ** |

**ΕΝΕΡΓΗΤΙΚΟ**

**Πάγιο Ενεργητικό**.

Περιλαμβάνεται το σύνολο των αγαθών, αξιών και δικαιωμάτων, που προορίζονται να παραμείνουν μακροχρόνια και με την ίδια περίπου μορφή στην εταιρεία, με σκοπό να χρησιμοποιούνται για την επίτευξη των σκοπών της. Επίσης, περιλαμβάνονται οι συμμετοχές και οι μακροπρόθεσμες απαιτήσεις.

**Ασώματες Ακινητοποιήσεις.** Άυλα οικονομικά αγαθά τα οποία δεν έχουν φυσική υπόσταση και τα οποία αποκτούνται από την οικονομική μονάδα με σκοπό να χρησιμοποιούνται παραγωγικά για χρονικό διάστημα μεγαλύτερο του έτους. Τα ασώματα αγαθά παρέχουν οικονομικά οφέλη στην οικονομική μονάδα μέσω των δικαιωμάτων και προνομίων που συνδέονται με την κατοχή τους.

**Υπεράξια Επιχειρήσεως (Goodwill).**  H υπεραξία της οικονομικής μονάδας στηρίζεται στην εκτίμηση για την ικανότητα της να πραγματοποιεί υψηλά κέρδη λόγω κυρίως της καλής φήμης, της εκτεταμένης πελατείας, της μεγάλης πίστεως στην αγορά, της καλής οργανώσεως, της ιδιαίτερης της εξειδικεύσεως στην παραγωγή ορισμένων αγαθών, της καλής προοπτικής αναπτύξεως του κλάδου στον οποίο ανήκει, των εξαιρετικών πλεονεκτημάτων της θέσεως όπου είναι εγκαταστημένη, της υψηλής στάθμης των στελεχών που απασχολεί και του κύρους, δυναμισμού και αποτελεσματικότητας του διοικητικού και διευθυντικού της μηχανισμού. Η υπεραξία δημιουργείται κατά την εξαγορά ή συγχώνευση ολόκληρης οικονομικής μονάδας και είναι ίση με τη διαφορά μεταξύ του ολικού τιμήματος αγοράς και της πραγματικής αξίας των επιμέρους περιουσιακών στοιχείων.

 **Ενσώματες Ακινητοποιήσεις**. Ενσώματα πάγια στοιχεία είναι τα υλικά αγαθά τα οποία αποκτούνται από την εταιρεία για να χρησιμοποιεί για την εκπλήρωση του σκοπού της, κατά τη διάρκεια της ωφέλιμης ζωής τους, η οποία οπωσδήποτε είναι μεγαλύτερη από το ένα έτος. Τα ενσώματα πάγια περιουσιακά στοιχεία αποτιμούνται στην αξία της τιμής κτήσης ή του κόστους ιδιοκατασκεύης. **Κατηγόριες ενσώματων ακινητοποιήσεων:** Γήπεδα-οικόπεδα, Ορυχεία-Μεταλλεία-Λατομεία, Κτίρια και τεχνικό έργα, Μηχανήματα-τεχνικές εγκαταστάσεις, Μεταφορικά μέσα, Έπιπλα και λοιπός εξοπλισμός, Ακινητοποιήσεις υπό εκτέλεση και προκαταβολές.

 **Επενδύσεις σε θυγατρικές και συνδεδεμένες επιχειρήσεις** ορίζονται τα δικαιώματα συμμετοχής στο κεφάλαιο άλλων επιχειρήσεων που αποκτούνται με σκοπό την άσκηση ελέγχου ή επιρροής.

**Λοιπά χρηματοοικονομικά στοιχεία** μετοχές, ομολογίες, έντοκα γραμμάτια του Ελληνικού Δημοσίου, μερίδια αμοιβαίων κεφαλαίων, ομόλογα τραπεζών και γενικώς τίτλοι που κατέχονται από την εταιρεία με σκοπό τη διαρκή τοποθέτηση.

**ΚΥΚΛΟΦΟΡΟΥΝ ΕΝΕΡΓΗΤΙΚΟ.** Στην κατηγορία του κυκλοφορούντος ενεργητικού ταξινομούνται τα μετρητά και τα στοιχεία του ενεργητικού τα οποία αναμένεται να μετατραπούν σε μετρητά ή να πωληθούν ή να αναλωθούν μέσα στο επόμενο έτος.

 **Αποθέματα.** Αποθέματα είναι τα υλικά αγαθά τα οποία ανήκουν στην οικονομική μονάδα και τα οποία: 1) προορίζονται να πωληθούν κατά τη συνήθη πορεία των εργασιών της, 2) βρίσκονται στη διαδικασία της παραγωγής και προορίζονται να πωληθούν όταν πάρουν τη μορφή των ετοίμων προϊόντων, 3) προορίζονται να αναλωθούν για την παραγωγη ετοίμων αγαθών ή την παροχή υπηρεσιών, 4) προορίζονται να αναλωθούν για την καλή λειτουργία, τη συντήρηση ή επισκευή, καθώς και την ιδιοπαραγωγή παγίων στοιχείων, 5) προορίζονται να χρησιμοποιηθούν για τη συσκευασία εμπορευμάτων ή προϊόντων. Κατηγορίες αποθεμάτων: εμπορεύματα, προϊόντα έτοιμα και ημιτελή, πρώτες ύλες, βοηθητικές ύλες, αναλώσιμα υλικά, ανταλλακτικά, είδη συσκευασίας. Τα αποθέματα συνήθως προέρχονται είτε από αγορά είτε από ιδιοπαραγωγή.

**Απαιτήσεις.** Στην κατηγορία αυτή εντάσσονται οι βραχυπρόθεσμες απαιτήσεις, δηλαδή οι απαιτήσεις οι οποίες είναι εισπρακτέες εντός του επόμενου έτους. Στις βραχυπρόθεσμες απαιτήσεις καταχωρούνται και τα ποσά των μακροπρόθεσμων απαιτήσεων τα οποία είναι εισπρακτέα μέσα στην επόμενη χρήση. Συνήθεις κατηγορίες απαιτήσεων: Πελάτες, Γραμμάτια εισπρακτέα, Γραμμάτια εν καθυστερήσει, Επιταγές εισπρακτέες, Επιταγές σε καθυστέρηση, Μακροπρόθεσμες απαιτήσεις εισπρακτέες στην επόμενη χρήση, Χρεώστες διάφοροι.

*Μεταβατικοί Λογαριασμοί Ενεργητικού*. Στην κατηγορία αυτή υπάγονται: 1) έξοδα επομένων χρήσεων, 2) έσοδα χρήσεως εισπρακτέα, γ) λοιποί μεταβατικοί λογαριασμοί Ενεργητικού.

**Χρηματοοικονομικά στοιχεία.** Στην κατηγορία αυτή παρακολουθούνται : α) οι μετοχές εταιρειών για τις οποίες υπάρχει πρόθεση της εταιρίας να τις πωλήσει μέσα στην επόμενη χρήση, β) ομολογίες και λοιπά χρεόγραφα τα οποία η εταιρεία προτίθεται να τα ρευστοποίηση κατά τη διάρκεια της επόμενης χρήσης.

 **Διαθέσιμα**. Στην κατηγορία των διαθέσιμων περιλαμβάνονται τα μετρητά και όλα τα στοιχεία τα οποία μπορούν να μετατραπούν αμέσως σε μετρητά και να αποδώσουν από τη μετατροπή ποσό αντίστοιχο με τη λογιστική τους αξία. Στην κατηγόρια αυτή υπάγονται: Ταμείο (ρευστά διαθέσιμα), Καταθέσεις όψεως και προθεσμίας σε ευρω και συνάλλαγμα, ληξιπρόθεσμα τοκομερίδια ομολογιών.

**ΠΑΘΗΤΙΚΟ**

**Ίδια Κεφάλαια.** Το ίδιο κεφάλαιο ή καθαρά θέση της οικονομικής μονάδας αποτελείται από το (μετοχικό) κεφάλαιο της επιχείρησης, από τα πάσης φύσεως αποθεματικά και από το εκάστοτε αποτέλεσμα εις νέον (κέρδος ή ζημία).

**Μετοχικό Κεφάλαιο** (Ανώνυμης εταιρείας) είναι η αξία των άμεσων εισφορών των μετόχων, και προκύπτει ως το γινόμενο του πολλαπλασιασμού του αριθμού των μετοχών – από τις οποίες αποτελείται το μετοχικό κεφάλαιο - επί την ονομαστική αξία της μετοχής.

 **Διαφορά από έκδοση μετοχών υπέρ το άρτιο.** Σε αυτή την κατηγορία καταχωρείται η διαφορά από την έκδοση μετοχών σε τιμή έκδοσης μεγαλύτερη από την ονομαστική αξία της μετοχής.

**Αποθεματικά Κεφάλαια.** Τα αποθεματικά είναι συσσωρευμένα καθαρά κέρδη που δεν έχουν διανεμηθεί ούτε έχουν ενσωματωθεί στο κεφάλαιο. Τα αποθεματικά σχηματίζονται από μη διανεμηθέντα καθαρά κέρδη. Κατηγορίες αποθεματικών : Τακτικό Αποθεματικό, Έκτακτο Αποθεματικό, Ειδικά Αποθεματικά κ.λπ.

 **Αποτελέσματα εις νέον.** Το σωρευτικό υπόλοιπο κερδών και ζημιών το οποίο παραμένει αδιάθετο στο τέλος της χρήσεως και το οποίο μεταφέρεται στη νέα χρήση προς διάθεση αν είναι κέρδος, ή προς κάλυψη αν είναι ζημιά.

**Υποχρεώσεις** είναι οι οφειλές της οικονομικής μονάδας προς τρίτους για τις οποίες υπάρχει η δυνατότητα αντικειμενικής μετρήσεως.

**Μακροπρόθεσμες υποχρεώσεις** είναι οι υποχρεώσεις εκείνες οι οποίες είναι εξοφλητέες μετά το τέλος της επόμενης χρήσεως, π.χ. ομολογιακά δάνεια, μακροπρόθεσμα τραπεζικά δάνεια, μακροπρόθεσμες υποχρεώσεις, γραμμάτια πληρωτέα μακροπρόθεσμης λήξεως.

**Βραχυπρόθεσμες υποχρεώσεις** είναι οι υποχρεώσεις εκείνες οι οποίες είναι εξοφλητέες μέχρι το τέλος της επόμενης χρήσεως**,** π.χ. προμηθευτές, γραμμάτια πληρωτέα, επιταγές πληρωτέες, τράπεζες λογ. βραχυπρόθεσμων υποχρεώσεων, προκαταβολές πελατών, υποχρεώσεις από φόρους-τέλη, ασφαλιστικοί οργανισμοί, μακροπρόθεσμες υποχρεώσεις πληρωτέες στην επόμενη χρήση, μερίσματα πληρωτέα, πιστωτές διάφοροι.

*Μεταβατικοί Λογαριασμοί Παθητικού.* Στην κατηγορία αυτή υπάγονται: 1) έσοδα επομένων χρήσεων, 2) έξοδα χρήσεως δεδουλευμένα, γ) λοιποί μεταβατικοί λογαριασμοίΠαθητικού.

**Εφαρμογή Κατάρτισης Ισολογισμού**

Οι λογαριασμοί με τα αντίστοιχα ποσά της βιομηχανικής επιχείρησης «ΜΤ ΑΕ» στις 31/12/2015 :

|  |  |
| --- | --- |
| Κτίρια  | 100.000 |
| Εμπορεύματα | 25.000 |
| Επιταγές εισπρακτέες  | 20.000 |
| Φόροι κ’ τέλη πληρωτέα  | 2.000 |
| Γραμμ. Εισπρακτέα | 28.000 |
| Καταθέσεις  | 39.000 |
| Οφειλές σε Ασφαλιστικούς Οργανισμούς πληρωτέες  | 7.500 |
| Προσωπικό λογ. προκαταβολών | 12.000 |
| Πελάτες  | 32.000 |
| Προμηθευτές  | 18.000 |
| Επιταγές σε καθυστέρηση  | 1.200 |
| Αναλώσιμα Υλικά  | 3.000 |
| Συνάλλαγμα | 5.000 |
| Ομολογιακό Δάνειο | 180.000 |
| Συμμετοχές σε θυγατρικές  | 48.000 |
| Προμηθευτές λογ. προκαταβολών | 1.200 |
| Ταμείο  | 80.000 |
| Οικόπεδα | 88.000 |
| Χρεόγραφα (Εμπορικό Χαρτοφυλάκιο)  |  3.000 |
| Εμπορικά σήματα |  8.000 |
| Γραμμ. σε καθυστέρηση  | 45.000 |
| Προκαταβληθέντα Ασφάλιστρα  | 25.000 |
| Τακτικό Αποθεματικό | 45.000 |
| Μετοχικό Κεφάλαιο | 285.400 |
| Γραμμάτια πληρωτέα | 28.000 |
| Μηχανήματα  | 2.500 |

**Ζητείται** να καταρτισθεί ο ισολογισμός με κάθετη παράθεση των στοιχείων του και με ομαδοποίηση των στοιχείων του ενεργητικού σε κυκλοφορούν και πάγιο ενεργητικό και των στοιχείων του παθητικού σε βραχυπρόθεσμο και μακροπρόθεσμο παθητικό.

### ΚΑΤΑΣΤΑΣΗΣ ΟΙΚΟΝΟΜΙΚΗΣ ΘΕΣΗΣ ΤΗΣ «ΜT ΑΕ» την 31/12/2015

|  |  |  |
| --- | --- | --- |
|  |  |  |
| **ΕΝΕΡΓΗΤΙΚΟ** |  |  |
| **Πάγιο Ενεργητικό** |  |  |
| **Ασώματες Ακινητοποιήσεις** |  |  |
| Εμπορικά σήματα  |  | 8.000 |
| **Ενσώματες Ακινητοποιήσεις** |  |  |
| Οικόπεδα  | 88.000 |  |
| Κτίρια  | 100.000 |  |
| Μηχ/τα | 2.500 | 190.500 |
| **Συμμετοχές σε θυγατρικές επιχειρήσεις** |  | 48.000 |
| **Σύνολο παγίου ενεργητικού (α)**  |  | **246.500** |
|  |  |  |
| **Κυκλοφορούν Ενεργητικό**  |  |  |
| **Αποθέματα** |  |  |
| Εμπορεύματα  | 25.000 |  |
| Αναλώσιμα υλικά  | 3.000 | 28.000 |
| **Απαιτήσεις**  |  |  |
| Πελάτες  | 32.000 |  |
| Επιταγές εισπρακτέες  | 20.000 |  |
| Γραμμ. Εισπρακτέα | 28.000 |  |
| Προσωπικό Λογ. Προκαταβολών  | 12.000 |  |
| Επιταγές σε καθυστέρηση  | 1.200 |  |
| Προμηθευτές λογ. Προκαταβολών  | 1.200 |  |
| Προκαταβληθέντα Ασφάλιστρα | 25.000 |  |
| Γραμμ. Εισπρακτέα σε καθυστέρηση  | 45.000 | 164.400 |
| **Εμπορικό Χαρτοφυλάκιο**  |  |  |
| Χρεόγραφα |  | 3.000 |
| **Διαθέσιμα**  |  |  |
| Ταμείο | 80.000 |  |
| Καταθέσεις  | 39.000 |  |
| Συνάλλαγμα  | 5.000 | 124.000 |
| **Σύνολο κυκλοφορούντος ενεργητικού (β)**  |  | **319.400** |
|  |  |  |
| **Σύνολο ενεργητικού (α + β)** |  | **565.900** |
|  |  |  |
| **ΚΑΘΑΡΗ ΘΕΣΗ Ίδια κεφάλαια** |  |  |
| Μετοχικό κεφάλαιο  | 285.400 |  |
| Αποθεματικά | 45.000 |  |
| **Σύνολο ιδίων κεφαλαίων (α)** |  | **330.400** |
|  |  |  |
| **ΠΑΘΗΤΙΚΟ** |  |  |
| **Μακροπρόθεσμο Παθητικό**  |  |  |
| Ομολογιακό Δάνειο  |  |  |
| **Σύνολο μακροπρόθεσμων υποχρεώσεων ( β1)**  |  | **180.000** |
|  |  |  |
| **Βραχυπρόθεσμο Παθητικό**  |  |  |
| Προμηθευτές | 18.000 |  |
| Γραμμ. Πληρωτέα | 28.000 |  |
| Οφειλές σε ασφαλιστικούς οργανισμούς  | 7.500 |  |
| Φόροι κ΄ τέλη πληρωτέα  | 2.000 |  |
| **Σύνολο βραχυπρόθεσμου παθητικού (β2)**  |  | **55.000** |
| **Σύνολο παθητικού (β) (β1+β2)** |  | **235.500** |
|  |  |  |
| **Σύνολο παθητικού και καθαρής θέσης (α+β)** |  |  **565.900** |
|  |  |  |
|  |  |  |

Λογιστικό Γεγονός.

Λογιστικά γεγονότα καλούνται τα οικονομικά γεγονότα που επηρεάζουν άμεσα την χρηματοοικονομική κατάσταση της οικονομικής μονάδας με τη μεταβολή των στοιχείων της λογιστικής ισότητας, δηλ. του ενεργητικού, του παθητικού και της καθαρής θέσης.

Για να χαρακτηρισθεί ένα γεγονός λογιστικό, απαιτείται: 1) να αποτελεί πράξη που έχει ήδη λάβει χώρα, 2) να αποδίδεται σε χρηματικές μονάδες, 3) να αποδεικνύεται το σχετικό ποσό κατά αντικειμενικό τρόπο (ύπαρξη δικαιολογητικών ή αποδεικτικών εγγράφων (παραστατικών), 4) να έχει σαν συνέπεια τη μεταβολή στοιχείων της λογιστικής ισότητας.

**Κατάσταση (Συνολικών) Αποτελεσμάτων Χρήσης**

**Κατάσταση (συνολικών) αποτελεσμάτων χρήσεως είναι η λογιστική Κατάσταση η οποία εμφανίζει το αποτέλεσμα το οποίο πέτυχε μια οικονομική μονάδα κατά τη διάρκεια μιας χρονικής περιόδου καθώς και τους προσδιοριστικούς παράγοντες αυτού του αποτελέσματος.** Το αποτέλεσμα που επέτυχε μία οικονομική μονάδα κατά τη διάρκεια μιας λογιστικής χρήσεως προσδιορίζεται δια της συγκρίσεως ή αλλιώς της συσχετίσεως των θετικών με τους αρνητικούς προσδιοριστικούς παράγοντες που διαμορφώνουν το αποτέλεσμα. Όταν το αποτέλεσμα της συγκρίσεως είναι θετικό η οικονομική μονάδα παρουσιάζει **κέρδη**, ενώ όταν το αποτέλεσμα είναι αρνητικό η οικονομική μονάδα παρουσιάζει **ζημίες**. Προσδιοριστικοί παράγοντες του αποτελέσματος είναι: **έξοδα, έσοδα.**

**Έξοδο θεωρείται κάθε μείωση της καθαρής θέσεως της λογιστικής μονάδας που προέρχεται από τις δραστηριότητες της οικονομικής μονάδας.** Έξοδο υφίσταται όταν: 1) κάποια δαπάνη δεν πραγματοποιείται χάριν της παραγωγής ενσώματων προϊόντων ή παγίων επενδύσεων, 2) όταν μια επένδυση πάγια ή τρέχουσα πωλείται, το κόστος αυτής εκπνέει με την πώληση, αφού η επένδυση παύει πια να υπάρχει σαν στοιχείο ενεργητικού της επιχειρήσεως.

* + Πραγματοποιημένα vs μη πραγματοποιημένα

**Έσοδο θεωρείται κάθε αύξηση της καθαρής θέσεως μιας οικονομικής μονάδας η οποία προέρχεται από τις δραστηριότητες** της.

* + Πραγματοποιημένα vs μη πραγματοποιημένα

Βασικό χαρακτηριστικό των εσόδων από πώληση υλικών αγαθών είναι ότι συνεπιφέρουν κόστος των πωλήσεων (έξοδο).

**Oι οικονομικές μονάδες δεν πρέπει να παρουσιάζουν οποιαδήποτε στοιχεία εσόδων ή εξόδων ως έκτακτα κονδύλια, είτε στην όψη της Κατάστασης Αποτελεσμάτων είτε στις σημειώσεις.**

**Αρχή της πραγματοποιήσεως των εσόδων**

Σύμφωνα με την επικρατέστερη ερμηνεία αυτής της αρχής τα έσοδα αναγνωρίζονται όταν παραδίδεται το αγαθό ή παρέχεται η υπηρεσία.

**Αρχή της συσχετίσεως των εξόδων με τα έσοδα**

Σύμφωνα με την επικρατέστερη ερμηνεία αυτής της αρχής τα έξοδα αναγνωρίζονται κατά την ίδια λογιστική χρήση που αναγνωρίζονται και τα έσοδα που συνδέονται – συσχετίζονται – με αυτά. Η συσχέτιση μπορεί να είναι είτε άμεση είτε έμμεση.

**Αρχή της αυτοτέλειας τών χρήσεων**

Η αρχή αυτή επιβάλει ότι κατά τον προσδιορισμό του αποτελέσματος της χρήσεως λαμβάνονται υπόψη μόνο τα έσοδα και έξοδα που αφορούν τη συγκεκριμένη χρήση. Έσοδα ή έξοδα προηγουμένων χρήσεων δεν πρέπει να λαμβάνονται υπόψη. Κάθε χρήση πρέπει να θεωρείται ανεξάρτητη από τις άλλες.

**Κατηγορίες Κατάστασης Αποτελεσμάτων Χρήσεως**

|  |  |
| --- | --- |
| ***ΚΑΧ (έξοδα κατά λειτουργία)*** |  |
| Πωλήσεις  | Χ |
| Κόστος πωλήσεων | (Χ) |
| Μικτό κέρδος | Χ |
| Άλλα έσοδα εκμεταλλεύσεως | Χ |
| Έξοδα διαθέσεως | (Χ) |
| Διοικητικά Έξοδα | (Χ) |
| Άλλα λειτουργικά έξοδα | (Χ) |
| Αποτέλεσμα από λειτουργικές δραστηριότητες | Χ |
| Χρηματοοικονομικά Έξοδα | (Χ) |
| Χρηματοοικονομικά Έσοδα | Χ |
| Αποτέλεσμα προ φόρων | Χ |
| Έξοδο Φόρου εισοδήματος | (Χ) |
| Κέρδη μετά φόρων | Χ |

|  |  |
| --- | --- |
| ***ΚΑΧ (έξοδα κατ’ είδος)*** |  |
| Πωλήσεις  | Χ |
| Άλλα έσοδα εκμεταλλεύσεως | Χ |
| Μεταβολές των αποθεμάτων έτοιμων & ημικατειργασμένων αγαθών | (Χ) |
| Αναλώσεις πρώτων & βοηθητικών υλών | (Χ) |
| Έξοδα προσωπικού | (Χ) |
| Αποσβέσεις | (Χ) |
| Λοιπά έξοδα εκμεταλλεύσεως | (Χ) |
| Αποτέλεσμα από λειτουργικές δραστηριότητες | Χ |
| Χρηματοοικονομικά Έξοδα | (Χ) |
| Χρηματοοικονομικά Έσοδα | Χ |
| Αποτέλεσμα προ φόρων | Χ |
| Έξοδο Φόρου εισοδήματος | (Χ) |
| Κέρδη μετά φόρων | Χ |

**Κύκλος εργασιών ή πωλήσεις**, στην κατηγορία αυτή παρακολουθούνται τα έσοδα από πωλήσεις εμπορευμάτων, προϊόντων ετοίμων και ημιτελών, πωλήσεις λοιπών αποθεμάτων και άχρηστων υλικών και τα έσοδα από παροχή υπηρεσιών εφόσον αυτές υπάγονται στις κύριες δραστηριότητες της οικονομικής μονάδας.

**Κόστος Πωλήσεων**, κόστος κτήσεως ή κόστος ιδιοπαραγωγής των αγαθών που πουλήθηκαν.

**Άλλα έσοδα εκμετάλλευσης**, στην κατηγορία αυτή μεταξύ άλλων συγκεντρώνονται: 1) τα έσοδα που πραγματοποιεί η οικονομική μονάδα από επιχορηγήσεις του κράτους, 2) *Έσοδα από παρεπόμενες ασχολίες*, δηλ, εκείνα που προέρχονται από δραστηριότητες σχετικές με το κύριο αντικείμενο δραστηριότητας, λ.χ. έσοδα από προμήθειες και μεσιτείες, έσοδα από προνόμια και διοικητικές παραχωρήσεις, έσοδα από εκμίσθωση παγίων. Επισημαίνεται ότι οι δραστηριότητες αυτές σχετίζονται με το κύριο αντικείμενο δράσης δεν αποτελούν όμως το κύριο αντικείμενο δράσης.

**Έξοδα διοικητικής λειτουργίας**, όλες οι δαπάνες που αφορούν την λειτουργία της διοίκησης.

**Έξοδα ερευνών και ανάπτυξης,** οι οποίες αφορούν την έρευνα και ανάπτυξη αλλά δεν αφορούν την παραγωγή έργων μακροχρόνιας αναπτύξεως.

**Έξοδα λειτουργίας διαθέσεως,** είναι τα έξοδα που γίνονται για την προώθηση, προετοιμασία και πραγματοποίηση των πωλήσεων.

**Χρηματοοικονομικά έσοδα**

**Έσοδα συμμετοχών και χρεογράφων**, παρακολουθούνται τα έσοδα από μερίσματα συμμετοχών και χρεογράφων καθώς και οι τόκοι ομολογιών.

**Κέρδη από πώληση συμμετοχών και χρεογράφων,** Κέρδη που πραγματοποιήθηκαν από πωλήσεις συμμετοχών και χρεογράφων.

**Κέρδη αποτίμησης συμμετοχών και χρεογράφων** παρακολουθούνται οι διαφορές μεταξύ της και της τρέχουσας αξίας και της αξίας κτήσεως των χρεογράφων και συμμετοχών όταν η τρέχουσα τιμή είναι μεγαλύτερη της αξίας κτήσεως.

**Πιστωτικοί τόκοι και συναφή έσοδα**, παρακολουθούνται οι δεδουλευμένοι τόκοι των γραμματίων εισπρακτέων και αλλά έσοδα από τόκους.

**Χρηματοοικονομικά έξοδα**

**Προβλέψεις για υποτιμήσεις συμμετοχών και χρεογράφων**, παρακολουθούνται οι διαφορές μεταξύ της και της τρέχουσας αξίας και της αξίας κτήσεως των χρεογράφων και συμμετοχών όταν η τρέχουσα τιμή είναι χαμηλότερη της αξίας κτήσεως.

**Έξοδα και ζημίες συμμετοχών και χρεογράφων,** καταχωρούνται τα κάθε είδους και μορφής Έξοδα που πραγματοποιούνται από την οικονομική μονάδα για την αγορά, πώληση και γενική διαχείριση των συμμετοχών και χρεογράφων και ζημίες που πραγματοποιούνται από πώληση συμμετοχών και χρεογράφων.

**Χρεωστικοί τόκοι και συναφή Έξοδα**, όλα τα Έξοδα με τα οποία επιβαρύνεται η οικονομική μονάδα λόγω χρησιμοποιήσεως δανειακών τοκοφόρων κεφαλαίων.

**10.Διάθεση των Κερδών της Ανώνυμης Εταιρείας**

 **Διάθεση των κερδών**

|  |
| --- |
| Κέρδη |

|  |  |  |
| --- | --- | --- |
| Διανομή  |  | Αποθεματικοποιήση  |

Διάθεση σημαίνει τον καθορισμό του τελικού προορισμού και την κατανομή των κερδών σε μερίσματα, αποθεματικά, αμοιβές Δ.Σ., φόρο εισοδήματος, κάλυψη παλαιοτέρων ζημιών κ.α.

Διανομή κερδών είναι έννοια μερικότερη και περιλαμβάνει την κατανομή των κερδών που διατίθενται σε τρίτους και συνεπάγονται για την Α.Ε. εκταμίευση.

### **Κατάστασης Μεταβολών των Ιδίων Κεφαλαίων**

Προκείμενου να εκτιμήσουμε την συνολική χρηματοοικονομική κατάσταση μιας οικονομικής μονάδος είναι σημαντικό να λάβουμε υπόψη όλο το εισόδημα, τα έξοδα της επιχειρήσεως καθώς και κέρδη και τις ζημίες, συμπεριλαμβανομένων και αυτών τα οποία δεν εμφανίζονται στην Κατάσταση Αποτελεσμάτων Χρήσεως, αλλά εμφανίζονται κατευθείαν στα ίδια κεφάλαια. Τόσο η Κατάσταση Μεταβολών των Ιδίων Κεφαλαίων καθώς και η
Κατάσταση Αναγνωρισμένων Κερδών & Ζημιών Χρήσεως έχουν σαν σκοπό να παρουσιάσουν την επίδραση όλων των παραγόντων στην συνολική χρηματοοικονομική κατάσταση μιας οικονομικής μονάδας.

**Στοιχεία Κατάστασης Μεταβολών των Ιδίων Κεφαλαίων**

|  |  |
| --- | --- |
| 1. | Το συνολικό κέρδος ή τη συνολική ζημία της περιόδου |
| 2. | Για κάθε στοιχείο των ΙΚ μία σύγκλιση μεταξύ του υπολοίπου αρχής και τέλους περιόδου |
| 3. | Το άθροισμα των (1) & (2) παρουσιάζοντας ξεχωριστά το ποσό που κατανέμεται στους μετόχους της μητρικής και στους μετόχους των μη ελεγχόμενων συμμετοχών |
| 4. | Τη συσσωρεμένη επίδραση αλλαγών στη λογιστική πολιτική και από διόρθωση θεμελιωδών λαθών.  |

**Παράδειγμα**

Τα ίδια κεφάλαια της επιχείρησης «ΧΤΚ ΑΕ» την 1/1/2014 είχαν ως εξής :

Μετοχικό Κεφάλαιο 100.000

Τακτικό αποθεματικό 25.000

Έκτακτο αποθεματικό 15.000

Αποτέλεσμα (Κέρδος) εις νέον 23.000

 163.000

**Ζητείται** να καταρτισθεί η ΚΜΙΚ της εταιρείας «ΧΤΚ ΑΕ» για τη χρήση 2014 λαμβάνοντας υπόψη τα παρακάτω:

1. Κατά τη διάρκεια του 2014 πραγματοποιήθηκε αύξηση Μετοχικού Κεφαλαίου κατά €50.000 με νέες εισφορές, ενώ η υπέρ το άρτιο διαφορά ανήλθε στο ποσό των €2.500.
2. Η Γενική Συνέλευση των μετόχων της εταιρείας αποφάσισε την 25/4/2014:

- Την διανομή μερίσματος ποσού €20.000 το οποίο θα προέλθει κατά €10.000 από τα «Κέρδη εις νεον» και κατά €10.000 από το «Έκτακτο Αποθεματικό»

* Ποσό € 2.000 € να μεταφερθεί από τα Έκτακτο Αποθεματικό στο Τακτικό Αποθεματικό.
1. Το αποτέλεσμα της χρήσεως 1/1/2014 – 31/12/2014 είναι κέρδος 10.000 €.

**Εφαρμογή**

Ο ισολογισμός της «ΧΤ ΑΕ» την 31/12/2004 είχε ως ακολούθως :

**Ενεργητικό** **100.000**

**Παθητικό**

Υποχρεώσεις 48.000

ΙΚ

ΜΚ 50.000

Διαφορά από έκδοση μετοχών Υπέρ το άρτιο 5.000

Αποθεματικό 15.000

 70.000

(-) Ζημίες εις νέον (18.000)

Σύνολο Ιδίων Κεφαλαίων 52.000

**Σύνολο Παθητικού 100.000**

Η Γενική Συνέλευση των μετόχων της εταιρείας σε συνεδρίασης της την 30/3/2005 ενέκρινε της λογιστικές καταστάσεις του 2004 και αποφάσισε:

1. από τα σχηματισμένα αποθεματικά, ποσό ύψους 10.000 € να χρησιμοποιηθεί για την κάλυψη των ζημιών εις νέον. Το υπόλοιπο των ζημιών θα παραμείνει εις νέον.
2. Να προχώρηση εντός του 2005 σε αύξηση του Μετοχικού κεφαλαίου κατά 15.000 € και η Διαφορά Υπέρ το άρτιο θα ανέρχεται σε 1.200 €.

**Ζητείται**:

 1. να καταρτισθεί η κατάσταση μεταβολής των ιδίων κεφαλαίων για το 2005 υποθέτοντας ότι τα καθαρά κέρδη της χρήσεως 2005 ανέρχονται σε 23.500.

2. Να καταρτισθεί η κατάσταση μεταβολής των ιδίων κεφαλαίων για το 2006 υποθέτοντας λαμβάνοντας υπόψη ότι η Γενική Συνέλευση των μετόχων της εταιρείας σε συνεδρίασης της την 30/3/2006 ενέκρινε τις λογιστικές καταστάσεις του 2005 και αποφάσισε τα σωρευμένα μέχρι την 31/12/2005 κέρδη να διατεθούν ως εξής :

* Να καλύψουν ζημίες από προηγούμενες χρήσεις
* Το εναπομένον υπόλοιπο να διατεθεί ως εξής: 80 % για το σχηματισμό αποθεματικού, 15 % να διανεμηθεί ως μέρισμα στους μετόχους, και το υπόλοιπο να παραμείνει εις νέον.

Το 2006 τα καθαρά κέρδη της χρήσεως 2006 ανέρχονται σε 15.600.

**Χρηματοοικονομικές καταστάσεις εμπορικής εταιρείας**

Δίνονται οι παρακάτω πληροφορίες για την εμπορική επιχείρηση «ΜΤ ΑΕ» για τις 31/12/2014, τελευταία ημέρα της χρήσεως 1/1/2014 – 31/12/2014:

|  |  |
| --- | --- |
| Κτήρια  | 50.000 |
| Απόθεμα Αρχής Εμπορευμάτων  | 5.000 |
| Αγορές Εμπορευμάτων  | 10.000 |
| Απόθεμα τέλους Εμπορευμάτων  | 3.000 |
| Τόκοι Πιστωτικοί (έσοδα από τόκους)  | 1.000 |
| Ζημία από καταστροφή εξοπλισμού γραφείων  | 500 |
| Γραμμάτια Πληρωτέα | 1.500 |
| Πωλήσεις  | 40.000 |
| Γραμμάτια Εισπρακτέα  | 5.000 |
| Αποτελέσματα εις νέον (κέρδη) | 17.550 |
| Προμηθευτές  | 7.000 |
| Αμοιβές Προσωπικού | 3.000 |
| Κατανάλωση Ηλεκτρικού Ρεύματος  | 1.000 |
| Μακρ/σμο Τραπεζικό Δάνειο | 10.300 |
| Χρεόγραφα  | 5.000 |
| Επενδύσεις σε συνδεδεμένες επιχειρήσεις  | 5.000 |
| Ταμείο  | 60.000 |
| Εξοπλισμός γραφείων  | 5.000 |
| Ζημίες από πωλήσεις χρεογράφων | 200 |
| Έξοδα για ενοίκια  | 5.000 |
| Αποθεματικό | 10.000 |
| Μετοχικό Κεφάλαιο | 80.000 |
| Έξοδα για διαφημίσεις  | 2.000 |
| Αμοιβές Τρίτων Πληρωτέες  | 1.200 |
| Τόκοι χρεωστικοί (έξοδα για τόκους)  | 650 |
| Καταθέσεις  | 10.000 |
| Αμοιβές Τρίτων  | 1.200 |

**Ζητείται:**

Να καταρτισθεί η Κατάσταση Οικονομικής Θέσης, η Κατάσταση Αποτελεσμάτων Χρήσης και η Κατάσταση Μεταβολών των Ιδίων Κεφαλαίων για τη χρήση 1/1/2014-31/12/2014. Υποθέστε ότι τα κέρδη της εταιρείας φορολογούνται με συντελεστή 26 %. Επισημαίνεται ότι κατά τη διάρκεια της χρήσης δεν πραγματοποιήθηκε διάθεση αποτελέσματος ενώ το Μετοχικό Κεφάλαιο και το Αποθεματικό παρέμειναν αμετάβλητα.

**Λύση**

Αρχικά πρέπει να προσδιορισθεί το κόστος των πωλήσεων:

**Υπολογισμός Κόστους Πωληθέντων**

Απόθεμα Αρχής Εμπορευμάτων 5.000

(+) Αγορές Εμπορευμάτων 10.000

Σύνολο Εμπορευμάτων προς πώληση 15.000

(-) Απόθεμα Τέλους Εμπορευμάτων 3.000

Κόστος Πωληθέντων12.000

Τα λειτουργικά έξοδα μπορούν να εμφανίζονται στην όψη της Κατάσταση Αποτελεσμάτων Χρήσης είτε κατ’ είδος, είτε κατά λειτουργία. Αρχικά παρουσιάζουμε την Κατάσταση Αποτελεσμάτων Χρήσης στην οποία τα έξοδα εμφανίζονται κατ’ είδος.

 **«ΜΤ ΑΕ»**

Κ**ατάσταση Αποτελεσμάτων Χρήσης από 1/1/20Χ4-31/12/20Χ4**

**(κατ’ είδος εμφάνιση λειτουργικών εξόδων)**

Πωλήσεις 40.000

Κόστος Πωλήσεων (12.000)

Μικτό Κέρδος 28.000

Έξοδα:

Έξοδα για ενοίκια 5.000

Αμοιβές προσωπικού 3.000

Κατανάλωση

Ηλ/κου Ρεύματος 1.000

Έξοδα για Διαφημίσεις 2.000

Αμοιβές Τρίτων 1.200 (12.200)

Λειτουργικό Κέρδος 15.800

Χρηματοοικονομικά Έσοδα

Τόκοι Πιστωτικοί 1.000

Χρηματοοικονομικά Έξοδα

Τόκοι Χρεωστικοί 650

Ζημίες από πώληση

Χρεογράφων 200 (850)

Λοιπά Έξοδα

Λοιπά Έξοδα

Ζημίες από καταστροφή

Εξοπλισμού γραφείων (500)

Κέρδη προ Φόρων 15.450

Έξοδο Φόρου Εισοδήματος (15.450 Χ 26 %) (4.017)

Καθαρά Κέρδη Χρήσης 11.433

Αν η επιχείρηση υιοθετήσει την κατά λειτουργία εμφάνιση των λειτουργικών εξόδων, αυτά πρέπει να κατανεμηθούν τις διάφορες λειτουργίες βάσει καθορισμένων από την επιχείρηση ποσοστών. Οι βασικές λειτουργίες μιας αποκλειστικά εμπορικής επιχείρησης – όπως αυτή του παρόντος παραδείγματος – είναι οι λειτουργίες της διοίκησης και της διάθεσης. Υποθέτουμε ότι η διοίκηση της «ΜΤ ΑΕ» κατανέμει τα λειτουργικά έξοδα μεταξύ των λειτουργιών της διοίκησης και της διάθεσης με την παρακάτω αναλογία: Διοίκηση 70%, διάθεση 30%. Εξαίρεση αποτελούν τα διαφημιστικά έξοδα τα οποία κατανέμονται εξ ολοκλήρου στην λειτουργία της διάθεσης. Για την κατανομή των λειτουργικών εξόδων στις διάφορες λειτουργίες και τον προσδιορισμό του συνολικού ποσού εξόδων τα οποίο αναλογεί σε κάθε λειτουργία καταρτίζεται το «Φύλλο Μερισμού».

**Φύλλο μερισμού**

|  |  |  |  |
| --- | --- | --- | --- |
| **Έξοδα**  | **Σύνολο** | **Διοίκηση** | **Διάθεση** |
| 1. Αμοιβές προσωπικού | 3.000 | 2.100 (70%) | 900 (30 %) |
| 2. ΚατανάλωσηΗλ. Ρεύματος  | 1.000 | 700 (70 %) | 300 (30 %) |
| 3. Έξοδα για ενοίκια | 5.000 | 3.500 (70 %) | 1.500 (30 %) |
| 4. Έξοδα για διαφημίσεις | 2.000 | - | 2.000 (100 %) |
| 5.Αμοιβές Τρίτων | 1.200 | 840 (70 %) | 360 (30 %) |
|  | **12.200** | **7.140** | **5.060** |

Όπως διευκρινίσαμε στο προηγούμενο κεφάλαιο το Φύλλο Μερισμού είναι μια κατάσταση η οποία καταρτίζεται για σκοπούς εσωτερικής πληροφόρησης και η επιχείρηση δεν έχει υποχρέωση να την δημοσιεύσει.

**«ΜΤ ΑΕ»**

Κ**ατάσταση Αποτελεσμάτων Χρήσης από 1/1/20Χ4-31/12/20Χ4**

**(κατά λειτουργία εμφάνιση λειτουργικών εξόδων)**

Πωλήσεις 40.000

Κόστος Πωλήσεων (12.000)

Μικτό Κέρδος 28.000

Έξοδα:

Έξοδα λειτουργίας Διοίκησης 7.140

Έξοδα λειτουργίας Διάθεσης 5.060 (12.200)

Λειτουργικό Κέρδος 15.800

Χρηματοοικονομικά Έσοδα

Τόκοι Πιστωτικοί 1.000

Χρηματοοικονομικά Έξοδα

Τόκοι Χρεωστικοί 650

Ζημίες από πώληση

Χρεογράφων 200 (850)

Λοιπά Έξοδα

Ζημίες από καταστροφή

Εξοπλισμού γραφείων (500)

Κέρδη προ Φόρων 15.450

Έξοδο Φόρου Εισοδήματος (15.450 Χ 26 %) (4.017)

Καθαρά Κέρδη Χρήσης 11.433

Η Κατάσταση Μεταβολής των Ιδίων Κεφαλαίων για τη χρήση 20Χ4 έχει ως ακολούθως:

**«ΜΤ ΑΕ»**

**Κατάσταση Μεταβολής των Ιδίων Κεφαλαίων της Χρήσης από 1/1/20Χ4-31/12/20Χ4**

|  |  |  |  |  |
| --- | --- | --- | --- | --- |
|  | Μετοχικό Κεφάλαιο  | Αποθεματικό  | Αποτέλεσμα εις Νέον (κέρδη)  | ***Σύνολο***  |
| Υπόλοιπο τη 1/1/20Χ4 | 80.000 | 10.000 | 17.550 | **107.550** |
| Κέρδος χρήσης  |  |  | 11.433 | **11.433** |
| **Σύνολο 31/12/20Χ4** | **80.000** | **10.000** | **28.983** | **118.983** |

ΚΑΤΑΣΤΑΣΗ ΟΙΚΟΝΟΜΙΚΗΣ ΘΕΣΗΣ ΤΗΣ «ΜΤ ΑΕ» την 31/12/20Χ4

|  |  |  |
| --- | --- | --- |
| **ΕΝΕΡΓΗΤΙΚΟ** |  |  |
| **Πάγιο Ενεργητικό** |  |  |
| **Ενσώματες Ακινητοποιήσεις** |  |  |
| Κτίρια  | 50.000 |  |
| Εξοπλισμός γραφείων  | 5.000 | 55.000 |
| **Συμμετοχές σε συνδεδεμένες επιχειρήσεις** |  | 5.000 |
| **Σύνολο παγίου ενεργητικού (α)**  |  | **60.000** |
|  |  |  |
| **Κυκλοφορούν Ενεργητικό**  |  |  |
| **Αποθέματα** |  |  |
| Εμπορεύματα |  | 3.000 |
| **Απαιτήσεις**  |  |  |
| Γραμμ. Εισπρακτέα  |  | 5.000 |
| **Εμπορικό Χαρτοφυλάκιο**  |  |  |
| Χρεόγραφα |  | 5.000 |
| **Διαθέσιμα**  |  |  |
| Ταμείο | 60.000 |  |
| Καταθέσεις | 10.000 | 70.000 |
| **Σύνολο κυκλοφορούντος ενεργητικού (β)**  |  | **83.000** |
|  |  |  |
| **Σύνολο ενεργητικού (α + β)** |  | **143.000** |
|  |  |  |
| **ΚΑΘΑΡΗ ΘΕΣΗ Ίδια κεφάλαια** |  |  |
| Μετοχικό κεφάλαιο  | 80.000 |  |
| Αποθεματικά | 10.000 |  |
| Αποτέλεσμα εις νέον (κέρδη) (17.550+11.433)  | 28.983 | 118.983 |
| **Σύνολο ιδίων κεφαλαίων (α)** |  | **118.983** |
|  |  |  |
| **ΠΑΘΗΤΙΚΟ** |  |  |
| **Μακροπρόθεσμο Παθητικό**  |  |  |
| Μακροπρόθεσμο Τραπεζικό Δάνειο  |  |  |
| **Σύνολο μακροπρόθεσμων υποχρεώσεων (β1)** |  | **10.300** |
|  |  |  |
| **Βραχυπρόθεσμο Παθητικό**  |  |  |
| Προμηθευτές | 7.000 |  |
| Γραμμ. πληρωτέα | 1.500 |  |
| Αμοιβές τρίτων πληρωτέες  | 1.200 |  |
| Φόροι πληρωτέοι  | 4.017 |  |
| **Σύνολο βραχυπρόθεσμου παθητικού (β2)**  |  | **13.717** |
| **Σύνολο παθητικού (β = β1+β2)** |  | **24.017** |
|  |  |  |
| **Σύνολο παθητικού και καθαρής θέσης (α+β)** |  |  **143.000** |

**Παράδειγμα**

Δίνονται οι παρακάτω πληροφορίες για την βιομηχανική επιχείρηση «Χ.Τ. ΑΕ» για τις 31/12/20X8, τελευταία ημέρα της χρήσεως 1/1/20Χ8 – 31/12/20Χ8:

|  |  |
| --- | --- |
| Οικόπεδα  | 250.000 |
| Απόθεμα Αρχής Α΄ Υλών  | 18.000 |
| Αγορές Α΄ Υλών  | 50.000 |
| Απόθεμα τέλους Α΄ Υλών | 15.000 |
| Τόκοι Πιστωτικοί | 6.000 |
| Πρόστιμα  | 5.000 |
| Γραμμάτια Πληρωτέα | 4.000 |
| Πωλήσεις  | 400.000 |
| Γραμμάτια Εισπρακτέα  | 50.000 |
| Προμηθευτές  | 7.000 |
| Αμοιβές Προσωπικού | 30.000 |
| Αποσβεσμένα μηχανήματα  | 100.000 |
| Κατανάλωση Ηλεκτρικού Ρεύματος  | 8.000 |
| Ομολογιακό Δάνειο | 52.500 |
| Χρεόγραφα  | 25.000 |
| Μετοχές Διαθέσιμες προς πώληση  | 25.000 |
| Ταμείο  | 60.000 |
| Μηχανήματα  | 200.000 |
| Αποσβέσεις  | 12.000 |
| Ζημίες από πωλήσεις χρεογράφων | 1.000 |
| Έξοδα για ενοίκια  | 15.000 |
| Τακτικό Αποθεματικό | 10.000 |
| Μετοχικό Κεφάλαιο | 185.000 |
| Έξοδα για διαφημίσεις  | 20.000 |
| Αμοιβές Τρίτων Πληρωτέες  | 1.500 |
| Αποθεματικό Αναπροσαρμογής Οικοπέδων  | 10.000 |
| Αποθεματικό Αναπροσαρμογής Μετοχών Διαθεσίμων προς πώληση  | 5.000 |
| Αμοιβές Τρίτων  | 12.000 |

**Ζητείται:**

**Α)** Να καταρτισθεί η Κατάσταση Οικονομικής Θέσης, η Κατάσταση Συνολικού Εισοδήματος και η Κατάσταση Μεταβολών των Ιδίων Κεφαλαίων βάσει για τη χρήση 1/1/20Χ8-31/12/20Χ8 λαμβάνοντας υπόψη τα παρακάτω:

1.Η επιχείρηση υιοθετεί την κατά λειτουργία παρουσίαση των δαπανών. Για τον προσδιορισμό του λειτουργικού αποτελέσματος τα διάφορα έξοδα που το διαμορφώνουν - πλην του κόστους των πωληθέντων - κατανέμονται μεταξύ των λειτουργιών της διοίκησης και της διάθεσης με την παρακάτω αναλογία : παραγωγή 65 %, διοίκηση 20 %, διάθεση 15 %. Εξαίρεση αποτελούν : (α) η ανάλωση Α΄ υλών η οποία επιβαρύνει αποκλειστικά τη λειτουργία της παραγωγής, (β) τα διαφημιστικά έξοδα τα οποία κατανέμονται εξ ολοκλήρου στην λειτουργία της διάθεσης, και (γ) τα έξοδα για ενοίκια τα οποία επιβαρύνουν αποκλειστικά τη λειτουργία της διοίκησης.

2.Το κόστος της λειτουργία της παραγωγής προσδιορίζει την αξία των ετοίμων προϊόντων που παρήχθησαν. Από τα παραχθέντα προϊόντα του 20Χ8 πουλήθηκαν το 85 % ενώ το 15 % παρέμεινε ως απόθεμα.

3. Η αξία των οικόπεδα της εταιρείας αναπροσαρμόσθηκε κατά 10.000 € κατά τη διάρκεια της χρήσεως.

4. Η αξία των επενδύσεων σε μετοχές διαθέσιμες προς πώληση αυξήθηκε κατά 5.000 € κατά τη διάρκεια της χρήσεως.

5. Τα κέρδη της εταιρείας φορολογούνται με συντελεστή 26 % ενώ δεν απαιτείται φορολογική αναμόρφωση του αποτελέσματος.

 6. Το ΔΣ της επιχείρησης που συνεδρίασε την 30/3/20Χ9 ενέκρινε τις λογιστικές καταστάσεις της χρήσης που έληξε την 31/12/20Χ8, και πρότεινε προς τη ΓΣ των μετοχών το καθαρό ποσό των κερδών μετά τη κράτηση του φόρου εισοδήματος να κατανεμηθεί εξίσου σε τακτικό αποθεματικό και διανεμόμενα μερίσματα.

**Β)** Να καταρτισθεί η Κατάσταση Μεταβολών των Ιδίων Κεφαλαίων για τη χρήση 20Χ9 υποθέτοντας ότι:

- το καθαρό αποτέλεσμα της χρήσεως είναι κέρδος 50.000 € ενώ τα λοιπά στοιχεία του συνολικού εισοδήματος παρέμειναν αμετάβλητα κατά τη διάρκεια του 2009.

- αυξήθηκε το κεφάλαιο της εταιρείας κατά 50.000 € ενώ η αναλογούσα Διαφορά Υπέρ το Άρτιο ήταν 8.000 €.

**Λύση**

Α)

**Υπολογισμός Ανάλωσης Α’ Υλών**

Απόθεμα Αρχής 18.000

(+) Αγορές Α΄ Υλών 50.000

Σύνολο Α΄ Υλών προς ανάλωση 68.000

(-) Απόθεμα Τέλους 15.000

Ανάλωση Α΄ Υλών 53.000

**Φύλλο μερισμού**

|  |  |  |  |  |
| --- | --- | --- | --- | --- |
| **Έξοδα**  | **Σύνολο** | **Παραγωγή** | **Διοίκηση** | **Διάθεση** |
| 1. Αμοιβές προσωπικού | 30.000 | 19.500 (65%) | 6.000 (20%) | 4.500 (15 %) |
| 2. ΚατανάλωσηΗλ. Ρεύματος  | 8.000 | 5.200 (65 %) | 1.600 (20 %) | 1.200 (15 %) |
| 3. Αποσβέσεις | 12.000 | 7.800 (65 %) | 2.400 (20 %) | 1.800 (15 %) |
| 4. Έξοδα για ενοίκια | 15.000 | - | 15.000 (100 %) | - |
| 5. Έξοδα για διαφημίσεις | 20.000 | - | - | 20.000 (100 %) |
| 6.Αμοιβές Τρίτων | 12.000 | 7.800 (65 %) | 2.400 (20 %) | 1.800 (15 %) |
| 7. Ανάλωση Α΄Υλών  | 53.000 | 53.000 (100 %) | - | - |
|  | **150.000** | **93.300** | **27.400** | **29.300** |

**Υπολογισμός Κόστους Πωληθέντων κ΄ Μενόντων**

93.300 x 85 % = 79.305

93.300 x 15 % = 13.995

**Κατάσταση συνολικού εισοδήματος για την περίοδο 1/1/20Χ8-31/12/20Χ8**

|  |  |  |
| --- | --- | --- |
| Πωλήσεις  |  | 400.000 |
| (-) Κόστος Πωλήσεων |  | (79.305) |
| Μικτό κέρδος  |  | 320.695 |
| (-) Έξοδα διοικητικής λειτουργίας |  | (27.400) |
| (-) Έξοδα λειτουργίας διαθέσεως |  | (29.300) |
| Λειτουργικό αποτέλεσμα  |  | 263.995 |
| (-) Χρημ/κα έξοδα |  | (1.000) |
| Χρημ/κα έσοδα |  | 6.000 |
|  |  | 268.995 |
| πρόστιμα |  | (5.000) |
| Κέρδη προ φόρων |  | 263.995 |
| (-) Φόρος εισοδήματος  | (263.995 Χ 26 %) | (68.639) |
| Καθαρά κέρδη χρήσεως  |  | 195.356 |
|  |  |  |
| Πρόσθετα στοιχεία συνολικού εισοδήματος  |  |  |
| Μη–πραγματοποιηθέντα κέρδη από αναπροσαρμογή αξίας οικοπέδων  |  | 10.000 |
| Μη–πραγματοποιηθέντα κέρδη από αναπροσαρμογή αξίας επενδύσεων διαθέσιμων προς πώληση  |  | 5.000 |
| Συνολικό εισόδημα χρήσεως  |  | 210.356 |
|  |  |  |
|  |  |  |

**Ο Κατάσταση μεταβολών των ιδίων κεφαλαίων για το 20Χ8 θα έχει ως εξής :**

|  |  |  |  |  |  |  |
| --- | --- | --- | --- | --- | --- | --- |
|  | Μετοχικό Κεφάλαιο  | Τακτικό Αποθεματικό  | Αποτέλεσμα είς Νέον  | Αποθ.Αν/γης ακίνητων  | Αποθ.Αν/γης Διαθέσιμων προς πώληση  | ***Σύνολο***  |
| Υπόλοιπο τη 1/1/20Χ8 | 185.000 | 10.000 | - | - | - | **195.000** |
| Συνολικό εισόδημα χρήσεως  | - | - | 195.356 | 10.000 | 5.000 | **210.356** |
| **Σύνολο 31/12/20Χ8** | **185.000** | **10.000** | **195.356** | **10.000** | **5.000** | **405.356** |

**Κατάσταση οικονομικής θέσης της εταιρείας «ΧΤ ΑΕ» την 31/12/20Χ8**

|  |  |
| --- | --- |
| ΕΝΕΡΓΗΤΙΚΟ |  |
| **Πάγιο Ενεργητικό (ή μη-κυκλοφορούν Ενεργητικό)** |
| Οικόπεδα | 250.000 |
| Μηχανήματα | 200.000 |  |
| Αποσβεσμένα μηχανήματα  | (100.000) | 100.000 |
| Επενδύσεις διαθέσιμες προςπώληση  | 25.000 |
| **Σύνολο Παγίου Ενεργ. 375.000** |
|  |  |
| Κυκλοφορούν Ενεργητικό  |
| **Αποθέματα**  |  |
| Απόθεμα Α΄ Υλών | 15.000 |
| Απόθεμα Ετοίμων 13.995 |
|  |  28.995 |
| **Απαιτήσεις** |  |
| Γραμμ. εισπρακτέα | 50.000 |
| **Χρεόγραφα**  | 25.000 |
| **Διαθέσιμα** |  |
| Ταμείο | 60.000 |
| **Σύνολο Κυκλ. Ενεργ 169.995** |
|  |  |
| **Σύνολο Ενεργ.** | **538.995** |
|  |  |
| **Παθητικό**  |  |
| **Ίδια Κεφαλαία**  |
| Μετ/κό Κεφαλαίο 185.000 |
| Τακτικό Αποθεματικό  |  10.000 |
| Λοιπά αποθεματικά  |  15.000 |
| Κέρδη εις νέον  |  195.356 |
|  |  405.356 |
| **Υποχρεώσεις** |  |
| **Μακροπρόθεσμες Υποχρ.** |
| Ομολ. Δάνειο | 52.500 |
|  | 52.500 |
|  |  |
| **Βραχυπρόθεσμες Υποχρ.**  |
| Προμηθευτές | 7.000 |
| Γραμμ. Πληρ. |  4.000 |
| Φόροι Πληρ/τεοι  |  68.639 |
| Αμοιβές Τρίτων Πληρωτέες |  1.500 |
|  |  81.139 |
| **Σύνολο Υποχρ/ων** |  **133.639** |
|  |  |
| **Σύνολο Παθητ.** |  **538.995** |

***Β)***

**Ο Κατάσταση μεταβολών των ιδίων κεφαλαίων για το 20Χ9 θα έχει ως εξής :**

|  |  |  |  |  |  |  |  |
| --- | --- | --- | --- | --- | --- | --- | --- |
|  | Μετοχικό Κεφάλαιο  | ΔΥΑ | Τακτικό Αποθεματικό  | Αποτέλεσμα είς Νέον  | Αποθ.Αν/γης ακίνητων  | Αποθ.Αν/γης Διαθέσιμων προς πώληση  | ***Σύνολο***  |
| **Σύνολο 31/12/20Χ8** | **185.000** |  | **10.000** | **195.356** | **10.000** | **5.000** | **405.356** |
| Αύξηση ΜΚ | 50.000 | 8.000 |  |  |  |  | **58.000** |
| Διανομή Μερισμάτων  |  |  |  | (97.678) |  |  | **(97.678)** |
| Ενίσχυση Τακτικού Αποθεματικού  |  |  | 97.678 | (97.678) |  |  | **-** |
| Συνολικό εισόδημα χρήσεως |  |  |  | 50.000 |  |  | **50.000** |
| **Σύνολο 31/12/20Χ9** | **235.000** | **8.000** | **107.678** | **50.000** | **10.000** | **5.000** | **415.678** |